b'\n_START_ARTICLE_\nJacob De la Gardie\n_START_SECTION_\nBakgrunn\n_START_PARAGRAPH_\nMoren d\xc3\xb8de i barsel da s\xc3\xb8nnen Jacob ble f\xc3\xb8dt, som foreldrenes tredje barn. Faren Pontus De la Gardie druknet i 1585 i n\xc3\xa6rheten av Narva._NEWLINE_De la Gardie ble gift 24. juni 1618 med Ebba Brahe, og paret bosatte seg i V\xc3\xa4stmanland. Paret fikk tilsammen 14 barn.\n_START_SECTION_\nOffiser\n_START_PARAGRAPH_\nHans f\xc3\xb8rste krigserfaring var da han som en f\xc3\xb8lge av Livlandskrigen deltok mot slutten av 1600 i ledelsen av den svenske beleiringen av festningen i Wolmar. Den svenske styrken holdt ut i tre m\xc3\xa5neder, men endte til slutt fire \xc3\xa5r i polsk fangenskap._NEWLINE_Han ble oberst allerede i 1601 og etter l\xc3\xb8slatelsen fra det polske fangenskapet tjenestegjorde han i \xc3\xa5rene 1606 til 1608 under Maurits av Nassau under oppr\xc3\xb8rer i Nederland, og De la Gardie tilegnet seg den milit\xc3\xa6re, strategiske tenkningen fra ham, som han hadde suksess med senere._NEWLINE_Da han vendte tilbake til Sverige ble han generall\xc3\xb8ytnant._NEWLINE_Jakob De la Gardie hadde s\xc3\xa6rlig en viktig rolle i  Den ingermanlandske krigen, hvor han blant annet 23. juni 1610 inntok Moskva._NEWLINE_Han var Sveriges yngste feltmarskalk da han ble utnevnt til dette 26 \xc3\xa5r gammel._NEWLINE_I 1613 ble han utnevnt til riksr\xc3\xa5d og i 1621 var han generalguvern\xc3\xb8r over Livland. I 1623 ble han riksmarsk og leder for krigskollegiet, noe som i realiteten gjorde ham til \xc3\xb8verstkommanderende for de svenske milit\xc3\xa6re styrkene. I 1633 ble han medlem av dronning Christinas formynderregjering._NEWLINE_Han ble adlet til greve i 1615 og han bygde slottene Makal\xc3\xb6s og Ulriksdal. Hans hustru grunnla byen Jakobstad i Finland, som ble oppkalt etter ham.'